CELEX: 22014D0027
Language: sk
Date: 2014-02-14 00:00:00
Title: Rozhodnutie Spoločného výboru EHP č. 27/2014 zo 14. februára 2014 , ktorým sa mení príloha XIII (Doprava) k Dohode o EHP

17.7.2014   
            
            
               SK
            
            
               Úradný vestník Európskej únie
            
            
               L 211/36
            
         ROZHODNUTIE SPOLOČNÉHO VÝBORU EHP
   č. 27/2014
   zo 14. februára 2014,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie nariadenie Komisie (EÚ) č. 628/2013 z 28. júna 2013 o pracovných metódach Európskej agentúry pre bezpečnosť letectva na vykonávanie kontrol dodržiavania noriem a na monitorovanie uplatňovania ustanovení nariadenia Európskeho parlamentu a Rady (ES) č. 216/2008 a o zrušení nariadenia Komisie (ES) č. 736/2006 (1) sa má začleniť do Dohody o EHP.
            
         
               (2)
            
            
               Vykonávacím nariadením (EÚ) č. 628/2013 sa zrušuje nariadenie Komisie (ES) č. 736/2006 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 66qa [nariadenie Komisie (ES) č. 736/2006] prílohy XIII k Dohode o EHP sa nahrádza takto:
   „32013 R 0628: vykonávacie nariadenie Komisie (EÚ) č. 628/2013 z 28. júna 2013 o pracovných metódach Európskej agentúry pre bezpečnosť letectva na vykonávanie kontrol dodržiavania noriem a na monitorovanie uplatňovania ustanovení nariadenia Európskeho parlamentu a Rady (ES) č. 216/2008 a o zrušení nariadenia Komisie (ES) č. 736/2006 (Ú. v. EÚ L 179, 29.6.2013, p. 46).
   Ustanovenia nariadenia sa na účely tejto dohody vykladajú s týmito úpravami:
   
               a)
            
            
               V článku 8 ods. 1 a 4, v článku 9 ods. 1, v článku 10 ods. 1 písm. c), v článku 16 ods. 6 a 7, v článku 17 ods. 4 písm. e) a ods. 6, v článku 19 ods. 3, v článku 22 ods. 3 písm. b) a ods. 4 a v článku 23 sa slovo 'Komisia' nahrádza výrazom 'Dozorný úrad EZVO', pokiaľ ide o štáty EZVO.
            
         
               b)
            
            
               V článku 21 ods. 1 sa za slová ‚dohody Únie‘ dopĺňajú slová ‚alebo dohody medzi štátmi EZVO a treťou krajinou‘ a za slová ‚nariadenia (ES) č. 216/2008‘ sa dopĺňajú slová ‚upraveného na účely tejto dohody‘.
            
         
               c)
            
            
               V článku 21 ods. 2 sa za slová ‚medzi Úniou a ICAO‘ dopĺňajú slová ‚alebo prípadného budúceho Memoranda o spolupráci medzi štátom EZVO a ICAO‘.“
            
         Článok 2
   Znenie vykonávacieho nariadenia (EÚ) č. 628/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. februára 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. februára 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 179, 29.6.2013, s. 46.
   
      (2)  Ú. v. EÚ L 129, 17.5.2006, s. 10.
   
      (3)  Ústavné požiadavky neboli oznámené.